**ROMÂNIA**

**JUDEŢUL CLUJ**

**CONSILIUL JUDEŢEAN**

**PREŞEDINTE**

**DISPOZIŢIA**

**Nr. 526 din 19 noiembrie 2019**

**privind constituirea Comisiei de evaluare a ofertelor pentru atribuirea contractului Lucrări de construcții având ca obiect**

**”Aplicarea unei soluții bituminoase/compus bituminos cu polimeri, pe bază de apă, pentru hidroizolarea locală a suprafeței îmbrăcămintei rutiere și prelungirea duratei de exploatare a acesteia”**

Preşedintele Consiliului Judeţean Cluj,

Având în vedere Referatul întocmit de către Directia de Dezvoltare si Investitii nr. 41320 /18.11.2019 privind constituirea Comisiei de evaluare a ofertelor pentru atribuirea contractului - Lucrări de construcții având ca obiect ”Aplicarea unei soluții bituminoase/compus bituminos cu polimeri, pe bază de apă, pentru hidroizolarea locală a suprafeței îmbrăcămintei rutiere și prelungirea duratei de exploatare a acesteia”

.În conformitate cu :

* art. 191 alin. (1) lit. f) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;
* art. 23 din Legea nr. 273/2006 privind finanțele publice locale, cu modificările și completările ulterioare;
* art. 68 alin. (1) lit. i) din Legea nr. 98/2016 privind achiziţiile publice, cu modificările și completările ulterioare;
* art. 126 şi ale art. 127 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E :**

**Art. 1.** **(1)** Se constituie Comisia de evaluare a ofertelor pentru atribuirea contractului de Lucrări de construcții având ca obiect ”Aplicarea unei soluții bituminoase/compus bituminos cu polimeri, pe bază de apă, pentru hidroizolarea locală a suprafeței îmbrăcămintei rutiere și prelungirea duratei de exploatare a acesteia” în componenţa cuprinsă în anexa care face parte integrantă din prezenta dispoziție.

**(2)** Persoana nominalizată în calitate de președinte al comisiei constituite conform alineatului (1) conduce lucrările acesteia și are drept de vot.

**(3)** Persoanele nominalizate în calitate de preşedinte de rezervă, respectiv de membrii de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.

**(4)** După producerea înlocuirii prevăzute la alin. (3), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de atribuire.

**Art. 2.** Doamna Măgrădean Juliette-consilier-Direcția Dezvoltare și Investiții/Serviciul Lucrări şi Achiziţii Publice- se numește în calitate de persoană responsabilă cu aplicarea procedurii de atribuire a contractului precizat la articolul 1.

**Art. 3**. Persoanele nominalizate la art. 1 și art. 2 își vor îndeplini obligațiile și vor exercita atribuţiile și competențele stabilite prin Hotărârea Guvernului nr. 395/2016, cu modificările și completările ulterioare.

**Art. 4.** Prezenta dispoziţie se comunică prin intermediul secretarului județului, în termenul prevăzut de lege, persoanelor nominalizate la art. 1 - 2, Direcției Dezvoltare și Investiții, precum şi Prefectului Judeţului Cluj şi se aduce la cunoştinţă publică prin afişare pe pagina de internet „www.cjcluj.ro”.

**CONTRASEMNEAZĂ:**

**PREŞEDINTE SECRETAR AL JUDEŢULUI**

Alin Tișe Simona Gaci

**ROMÂNIA**

**JUDEŢUL CLUJ Anexă**

**CONSILIUL JUDEŢEAN la Dispoziția nr.­ 526/19.11.2019**

**PREȘEDINTE**

**Componența Comisiei de evaluare a ofertei în vederea atribuirii contractului**

**Lucrări de construcții având ca obiect**

**”Aplicarea unei soluții bituminoase/compus bituminos cu polimeri, pe bază de apă, pentru hidroizolarea locală a suprafeței îmbrăcămintei rutiere și prelungirea duratei de exploatare a acesteia”**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Calitatea în cadrul comisiei de evaluare** | **Numele și prenumele** | **Funcția deținută/**  **postul ocupat, după caz** | **Direcția/Serviciul/**  **Biroul/Compartimentul, după caz** | **Mențiuni** |
| 1 | Președinte cu drept de vot | Mureșan Adriana | Şef birou | Directia de Administrare a Domeniului Public si Privat- Biroul Exploatare Drumuri Judeţene | - |
| 2 | Membru | Dîrjan Cosmin | consilier | Directia de Administrare a Domeniului Public si Privat -Serviciul Tehnic, Situaţii de Urgenţă | Nominalizat in calitate de Presedinte de rezerva |
| 3 | Membru | Seras Teodor | consilier | Directia de Administrare a Domeniului Public si Privat- Serviciul Operaţional | - |
| 4 | Membru | Măgrădean Juliette | consilier | Direcția Dezvoltare și Investiții-Serviciul Lucrări şi Achiziţii Publice |  |
| 5 | Membru | Fati Paul Horea | consilier | Directia de Administrare a Domeniului Public si Privat -Serviciul Tehnic, Situaţii de Urgenţă |  |
| 6 | Membru de rezervă | Craciunaș Marius | consilier | Directia de Administrare a Domeniului Public si Privat- Serviciul Operaţional |  |
| 7 | Membru de rezervă | Jucan Ramona Maria | consilier | Direcția Dezvoltare și Investiții-Serviciul Lucrări şi Achiziţii Publice |  |

**CONTRASEMNEAZĂ:**

**PREŞEDINTE SECRETAR AL JUDEŢULUI**

Alin Tișe Simona Gaci